भोसरीत मोबाईल शॉपीच्या छतावरील स्लॅब कापून मोबाईल चोरी

पिंपरी ः नाशिक-पुणे हायवे, भोसरी येथील क्लासिक कम्युनिकेशन मोबाईल शॉपमध्ये अज्ञात चोरट्यांनी मोबाईल शॉपीच्या छतावरील स्लॅबच्या काठाला लावलेल्या कड्या कापून आत प्रवेश केला. अॅपल, सॅमसंग व इतर कंपन्यांचे एकूण 15 लाख 18 हजार 962 रुपये किमतीचे मोबाईल चोरीला गेले. या संदर्भात भोसरी पोलीस ठाण्यात गुन्हा नोंद क्रमांक-771/2023, बी.डी.व्ही. कलम ४५४, ४५७, ३८०, ३४ अन्वये गुन्हा दाखल करण्यात आला आहे. ही घटना 29-9-2023 ची आहे.

या प्रकरणाचा तपास करत असताना पोलीस हवालदार सुमित देवकर यांना मिळालेल्या गोपनीय माहितीनुसार पोलीस निरीक्षक अंबरीश देशमुख यांनी तांत्रिक विश्लेषणाच्या मदतीने चोरट्यांना मुंबईतील कुर्ला परिसरातून अटक केली. पोलीस कॉन्स्टेबल 1072 नितीन लोखंडे, पोलीस कॉन्स्टेबल 1062 गणेश हिंगे, पोलीस नायक 1722 गणेश कोकणे आणि पोलीस कॉन्स्टेबल बी. 2673 सुमित देवकर यांच्या टीमने कुर्ला, मुंबई आणि अंबरनाथ, ठाणे येथे सलग दोन दिवस तळ ठोकला. कामिल हुसेन अन्सारी वय ३३ वर्ष, फिरोज नईम खान वय ३३ वर्ष आळंदी रोड, आळंदी फाटा चाकण असे ताब्यात घेतलेल्या आरोपीचे नाव आहे. आरोपी क्रमांक 1 याने सदर गुन्ह्यातील मोबाईल फोन विक्रीसाठी नेले असून 11,68,270 रुपये किमतीचे 21 महागडे मोबाईल जप्त करण्यात आले असून सदर गुन्ह्याचा पुढील तपास पोलीस उपनिरीक्षक भरत गोसावी हे करतील.

ही कारवाई पोलीस आयुक्त विनयकुमार चौबे, सह पोलीस आयुक्त डॉ.संजय शिंदे, अतिरिक्त पोलीस आयुक्त वसंत परदेशी यांच्या मार्गदर्शनाखाली पोलीस उपायुक्त (गुन्हे) स्वप्ना गोरे, सहाय्यक पोलीस आयुक्त बाळासाहेब कोपनर, सहाय्यक पोलीस निरीक्षक संतोष पाटील, डॉ. सहायक पोलिस निरीक्षक अंबरीश देशमुख.पोलीस उपनिरीक्षक भरत गोसावी, पोलिस हवालदार महेश खांडे, नितीन लोखंडे, सुमित देवकर, गणेश हिंगे, प्रवीण कांबळे, आशिष बनकर, गणेश कोकणे, गणेश सावंत, विनोद वीर, विक्रांत गायकवाड, सागर शेडगे, यांच्या पथकाने केली. पो हवा माळी व पोशी हुलगे यांनी केले.